b"\n_START_ARTICLE_\nDuhovni\xc5\xa1ki roman\n_START_PARAGRAPH_\nDuhovni\xc5\xa1ki roman oz. povest je pripovedni \xc5\xbeanr, ki vsebuje snov duhovni\xc5\xa1kega \xc5\xbeivljenja. Glavna ali ena od glavnih oseb je duhovnik. V drugih jezikih pojem ni enciklopedi\xc4\x8dno utrjen (npr. nem. Priesterroman).\n_START_SECTION_\nZna\xc4\x8dilnosti\n_START_PARAGRAPH_\nSkupna zna\xc4\x8dilnost duhovni\xc5\xa1kih romanov je poudarjena duhovnikova subjektivnost in predstavitev njegove celovite osebnostne podobe, ki se ka\xc5\xbee razpeta med duhovnim in materialnim oziroma telesnim. Iz tega izhaja bivanjska problematika glavnega junaka. Glavna tema je konflikt znotraj duhovnika, ki se znajde v trikotniku: \xc5\xbeenska, Cerkev, mati. Najpogostej\xc5\xa1i motivi so ljubezenski, eti\xc4\x8dni, materina \xc5\xbeelja imeti sina duhovnika, izkrivljeni odnosi znotraj Cerkve in folklora (npr. romanja, nova ma\xc5\xa1a). Pojem je slovenska literarna kritika uporabljala od leta 1943 dalje.\n_START_SECTION_\nDuhovni\xc5\xa1ki roman v drugih jezikih\n_START_PARAGRAPH_\nV drugih jezikih literarni pojem duhovni\xc5\xa1ki roman ni enciklopedi\xc4\x8dno utrjen (npr. nem. Priesterroman). Kljub temu obstajajo dela, ki bi ustrezala slovenskemu pojmu duhovni\xc5\xa1ki roman. Avtorji teh so npr. Mathew Lewis (The monk, 1796), Oliver Goldsmith (\xc5\xbdupnik Wakefieldski, 1766, 1876), Ren\xc3\xa9 Bazin, Jules Barbey d'Aurevilly, Jindrich \xc5\xa0imon Baar, Jane Austin (Prevzetnost in pristranost, 1813, 1968), Colleen McCullough (Pesem ptic trnovk, 1977, 1980), William Peter Blatty (Izganjalec hudi\xc4\x8da, 1971, 1994)."